Raul Mälk

Raul Mälk (sündinud 14. mail 1952 Pärnus) on Eesti ajakirjanik, riigitegelane ja diplomaat. Ta on olnud Eesti välisminister (1998–1999), Eesti suursaadik Suurbritannias (1996–2001) ja Eesti suursaadik Euroopa Liidu juures (2007–2011). Ta on lõpetanud 1970. aastal Nõo Keskkooli ja 1975. aastal Tartu Riikliku Ülikooli majandusküberneetika erialal cum laude. Aastatel 1975–1977 töötas ta ENSV Teaduste Akadeemia majandusinstituudis nooremteadurina. 1983–1985 õppis Leningradi Kõrgemas Parteikoolis ajakirjandust ja oli kuni 1990. aastani NLKP liige. Aastatel 1977–1990 töötas Raul Mälk Eesti Raadio välisuudiste toimetuses (vanemtoimetaja, peatoimetaja asetäitja ja seejärel peatoimetajana), kus tegi paljudes poliitika- ja uudistesaadetes eeskätt välispoliitika ülevaateid. 1990. aastast töötas ta Eesti Vabariigi Ülemnõukogu esimehe Arnold Rüütli kantseleis ja oli ülemnõukogu pressiesindaja. Raul Mälk on hinnatud välispoliitikaekspert. Ta on esinenud välispoliitilisi teemasid lahkavates tele- ja raadiosaadetes ning avaldanud artikleid välispoliitika ajakirjas Diplomaatia, mille toimetuskolleegiumisse on ta aastaid kuulunud. Ta on olnud ka "Eesti entsüklopeedia" toimetuskolleegiumi liige. Kolleegid on esile tõstnud nii tema silmapaistvat töövõimet, head huumorimeelt ja laia silmaringi kui ka diplomaatilist tasakaalukust. Alates 1992. aastast on Raul Mälk töötanud välisministeeriumis. Aastatel 1992–1993 oli ta välisministri nõunik, 1993–1994 ministri kantseleiülem, 1994–1996 asekantsler poliitika- ja pressiküsimustes ning 1996–2001 suursaadik Suurbritannias. Aastatel 1996–2003 oli ta ka Eestit esindav suursaadik Iirimaal ning 2000–2003 mitteresideeriv (asukohaga Londonis) erakorraline ja täievoliline suursaadik Portugalis. Välisministeeriumi asekantslerina töötades juhtis Mälk Eesti delegatsiooni Eesti-Läti merepiiri läbirääkimistel, 1996. aasta jaanuarist juhtis ta ühtlasi Eesti delegatsiooni piiriläbirääkimistel Venemaaga. 14. oktoobrist 1998 kuni 25. märtsini 1999 (pärast Toomas Hendrik Ilvese tagasiastumist) oli Raul Mälk välisminister. Seejärel töötas ta välisministeeriumi poliitika planeerimise osakonna peadirektorina. 1. juunist 2007 kuni 29. augustini 2011 oli ta Eesti Vabariigi suursaadik Euroopa Liidu juures. Pärast seda on ta töötanud välisministeeriumi Euroopa Liidu osakonna Läänemere piirkonna erivolitustega diplomaatilise esindajana. Raul Mälk on olnud Eesti Diplomaatide Kooli õppejõud ja kuulunud aastatel 1998–2002 Eesti Diplomaatide Kooli Sihtasutuse nõukokku. 2004 – Valgetähe III klassi teenetemärk 2013 – Balti Assamblee medal 2020 – Välisministeeriumi teeneterist 2023 – Välisministeeriumi II klassi teeneterist (pikaajalise töö eest Eesti välisteenistuses) "Arhiivikoopia". Originaali arhiivikoopia seisuga 20. aprill 2016. Vaadatud 2. aprillil 2016.{{netiviide}}: CS1 hooldus: arhiivikoopia kasutusel pealkirjana (link) Olaf Esna. Esna pajatused ⟩ Pärnumaalt pärit välisminister Raul Mälk Pärnu Postimees, 31.12.2022. Rita Loel. „Eesti entsüklopeedia” tuleb Muhu- ja Saaremaale Saarte Hääl, 13.04.2007. Riho Laurisaar. Raul Mälk - Eesti-Vene piirilepingu esimene läbirääkija jõudis tööga lõpule Eesti Päevaleht, 21.05.2005. Kahepoolsed suhted Eesti Suursaatkond Dublinis, koduleht. Vaadatud 17.01.2024. Presidendi kantselei pressiteenistuse pressiteade EV Presidendi kodulehel, 28.10.1999. Suursaadik Raul Mälk esitas volikirja Eesti ja Portugali diplomaatilised suhted 100. Eesti Suursaatkond Lissabonis, koduleht. Vaadatud 17.01.2024. Raul Mälk juhib välisministeeriumis poliitika planeerimist Eesti Päevaleht, 15.11.2001. Kadri Liik. Eesti-Vene piiriläbirääkimiste lugu Diplomaatia nr 21, juuni 2025. http://www.rulers.org/estgov.html XXV Kõrgemad Riigikaitsekursused XXV Kõrgemad Riigikaitsekursuste kava, 23.–28.10.2011. Eesti diplomaatide mõtisklusi „Teise tulemise“ teemal Eesti Vabariigi iseseisvuse taastamise 30. aastapäeval EV Välisministeeriumi koduleht, 28.04.2023. Raul Mälk e-äriregistris. Vaadatud 17.01.2024. TÜ teadusprorektor Marco Kirm pälvis Balti assamblee medali Tartu Ülikooli koduleht, 27.11.2013. Välisministeerium andis esmakordselt välja teeneteristid EV Välisministeeriumi koduleht, 20.02.2020. Välisminister tunnustas välisministeeriumi teeneteristidega Eesti vabaduse hoidjaid ja riikluse edendajaid EV Välisministeeriumi koduleht, 15.11.2023. Raul Mälk – Eesti-Vene piirilepingu esimene läbirääkija jõudis tööga lõpule, Eesti Päevaleht, 21. mai 2005 Raul Mälk on välispoliitikas olnud kuus aastat, Eesti Päevaleht, 15. oktoober 1998 Raul Mälk. Energiajulgeolek: hunt ikkagi tuli metsast Diplomaatia nr 28, jaanuar 2006